
	Označenie postupov

		*	Konzultácia
	***	Súhlas
	***I	Riadny legislatívny postup (prvé čítanie)
	***II	Riadny legislatívny postup (druhé čítanie)
	***III	Riadny legislatívny postup (tretie čítanie)

(Typ postupu závisí od právneho základu navrhnutého v návrhu aktu.)







	Pozmeňujúce návrhy k návrhu aktu

	Pozmeňujúce návrhy Európskeho parlamentu v dvoch stĺpcoch

Vypustenia sa označujú hrubou kurzívou v ľavom stĺpci. Nahradenia sa označujú hrubou kurzívou v oboch stĺpcoch. Nový text sa označuje hrubou kurzívou v pravom stĺpci.

Prvý a druhý riadok záhlavia každého pozmeňujúceho návrhu vymedzujú príslušnú časť v návrhu aktu predloženého na prerokovanie. Ak sa pozmeňujúci návrh týka platného aktu, ktorý sa má návrhom aktu zmeniť, záhlavie navyše obsahuje tretí riadok uvádzajúci platný akt a štvrtý riadok uvádzajúci príslušné ustanovenie tohto aktu.

Pozmeňujúce návrhy Európskeho parlamentu v podobe konsolidovaného textu

Nové časti textov sa označujú hrubou kurzívou. Vypustené časti textu sa označujú symbolom ▌ alebo sa prečiarkujú. V prípade nahradenia sa nový text vyznačí hrubou kurzívou a nahradený text sa vymaže alebo sa prečiarkne. 
Čisto technické zmeny, ktoré vykonávajú útvary s cieľom vypracovať konečný text, sa však nevyznačujú.

NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Rady o posilnení zabezpečenia preukazov totožnosti občanov Únie a dokladov o pobyte vydávaných občanom Únie a ich rodinným príslušníkom vykonávajúcim svoje právo na voľný pohyb
(COM(2024)0316 – C10‑0112/2024 – 2024/0187(CNS))
(Mimoriadny legislatívny postup – konzultácia)
Európsky parlament,
–	so zreteľom na návrh Komisie pre Radu (COM(2024)0316),
–	so zreteľom na článok 77 ods. 3 Zmluvy o fungovaní Európskej únie, v súlade s ktorým Rada konzultovala s Európskym parlamentom (C10‑0112/2024),
–	so zreteľom na článok 84 rokovacieho poriadku,
–	so zreteľom na správu Výboru pre občianske slobody, spravodlivosť a vnútorné veci (A10‑-0000/2024),
1.	schvaľuje návrh Komisie;
2.	vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
3.	žiada Radu o opätovnú konzultáciu, ak má v úmysle podstatne zmeniť ním schválený text;
4.	poveruje svoju predsedníčku, aby postúpila túto pozíciu Rade, Komisii a národným parlamentom.




<PathFdR>PR\1310446SK.docx</PathFdR>		PE<NoPE>766.606</NoPE><Version>v01-00</Version>
SK	Zjednotení v rozmanitosti	SK
PE<NoPE>766.606</NoPE><Version>v01-00</Version>	6/6	<PathFdR>PR\1310446SK.docx</PathFdR>
SK
<PathFdR>PR\1310446SK.docx</PathFdR>	5/6	PE<NoPE>766.606</NoPE><Version>v01-00</Version>
		SK
[bookmark: _Toc184036354]DÔVODOVÁ SPRÁVA
Nariadenie Európskeho parlamentu a Rady (EÚ) 2019/1157 z 20. júna 2019 o posilnení zabezpečenia preukazov totožnosti občanov Únie a dokladov o pobyte vydávaných občanom Únie a ich rodinným príslušníkom vykonávajúcim svoje právo na voľný pohyb sa začalo uplatňovať 2. augusta 2021. Stanovili sa v ňom spoločné minimálne normy pre bezpečnostné prvky a formát dokladov zahrnutých do jeho rozsahu pôsobnosti. Nariadenie tiež bolo súčasťou akčného plánu z decembra 2016 na posilnenie európskej reakcie na podvody týkajúce sa cestovných dokladov, ktoré umožňujú páchanie teroristickej a organizovanej trestnej činnosti (COM(2016)0790). 

[bookmark: _GoBack]Európsky parlament vo svojej pozícii z roku 2018 zdôraznil význam zlepšenia bezpečnostných noriem pre takéto doklady nielen v rámci boja proti podvodom týkajúcim sa dokladov a krádeži totožnosti, ale aj na uľahčenie uplatňovania práva na voľný pohyb v rámci EÚ. Osobitne sa vyzdvihol význam zavedenia najvyšších možných noriem v oblasti ochrany a bezpečnosti údajov, najmä pokiaľ ide o biometrické údaje, ako aj ochrany maloletých osôb. Parlament tiež trval na tom, aby bola na všetkých preukazoch totožnosti a dokladoch o pobyte popri národnej identite občanov vytlačená vlajka EÚ ako viditeľný symbol „občianstva EÚ“, čím by sa im poskytla ďalšia ochrana a práva. 

Súdny dvor EÚ vo svojom rozsudku z 21. marca 2024 (vec C-61/22, Landeshauptstadt Wiesbaden) vyhlásil nariadenie (EÚ) 2019/1157 za neplatné z dôvodu výberu nesprávneho právneho základu. Podľa Súdneho dvora malo byť nariadenie (EÚ) 2019/1157 prijaté na základe článku 77 ods. 3 Zmluvy o fungovaní Európskej únie (ZFEÚ), v ktorom sa stanovuje mimoriadny legislatívny postup, namiesto článku 21 ods. 2 ZFEÚ. Súdny dvor tiež rozhodol, že účinky nariadenia 2019/1157 by sa mali zachovať až do nadobudnutia účinnosti platného nariadenia, ktoré toto nariadenie nahradí, a ako primeranú lehotu na prijatie nového nariadenia určil obdobie dvoch rokov od 1. januára roku nasledujúceho po dátume vydania jeho rozsudku. 

Ďalšie možné dôvody neplatnosti nariadenia (EÚ) 2019/1157 predložené Súdnemu dvoru, t. j. jeho údajný nesúlad s Chartou základných práv Európskej únie a všeobecným nariadením o ochrane údajov, boli zamietnuté.

Európska komisia predložila 23. júla 2024 návrh nariadenia Rady o posilnení zabezpečenia preukazov totožnosti občanov Únie a dokladov
o pobyte vydávaných občanom Únie a ich rodinným príslušníkom vykonávajúcim svoje právo
na voľný pohyb, ktorého základom je článok 77 ods. 3 ZFEÚ, ako to nariadil Súdny dvor. Tento návrh vo veľkej miere reprodukuje text nariadenia (EÚ) 2019/1157, ako bol prijatý Parlamentom a Radou. Ako sa uvádza v dôvodovej správe Komisie k návrhu, navrhol sa obmedzený počet zmien znenia z roku 2019 s cieľom začleniť potrebné procesné úpravy a zhodnotiť vývoj, ku ktorému došlo od prijatia nariadenia (EÚ) 2019/1157.

Spravodajca víta návrh Komisie, pretože v podstate odráža text schválený Parlamentom v roku 2019, ktorého prístup a ciele sú naďalej platné aj v súčasnom kontexte, a súhlasí s názorom, že v posudzovanom nariadení Rady by sa v porovnaní s nariadením (EÚ) 2019/1157 mali zaviesť len obmedzené zmeny.

